### | | | | --- | --- | | | | | --- | | **Byråd** 29. marts 2016 Sagsnr. 710-2016-10169 Dok.nr. 710-2016-128918 Sagsbehandler DPJBOJ | | 49.                 Ansøgning om kommunegaranti for lån i KommuneKredit fra [adresse]. - Åbent

###

|  |  |
| --- | --- |
| Tidl. politisk behandling |  |
| Forventet sagsgang | ØK, BY |
| Lovgrundlag | Bek. om kommunernes låntagning og meddelelse af garantier m.v., Varmeforsyningsloven og EU´s statsstøtteregler |

###

**SAGENS INDHOLD**

Byrådet skal i denne sag tage stilling til
en ansøgning fra [adresse]. om kommunegaranti til optagelse af
en byggekredit og lån på 40,35 mio. kr.

Byggekreditten skal finansiere følgende
anlægsinvesteringer:

· 50 % af etableringen af transmissionsledningen fra [adresse] til
Hinnerup svarende til 4,25 mio. kr. Hinnerup Fjernvarme finansierer de øvrige
50 % af ledningen. Der henvises til sag på Byrådets dagsorden vedrørende
ansøgning fra [adresse].

· Udskiftning af forbrugerafregningsmålere til 10,0 mio. kr.

· Renovering af affaldsovn til 22,0 mio. kr.

· Varmepumpe til affaldsovn til 4,1 mio. kr.

Der søges ligeledes om kommunegaranti til efterfølgende
optagelse af lån til indfrielse af byggekreditten. Byggekreditten konverteres etapevis
ved de enkelte anlægsarbejders afslutning til følgende lån:

· Et fastforrentet aftalelån med en løbetid på 20 år vedrørende de
4,25 mio. kr. til transmissionsledningen

· Et fastforrentet aftalelån med en løbetid på 15 år vedrørende de
26,1 mio. kr. til projekterne vedr. Rolf Gregersen

· Et fastforrentet lån med en løbetid på 15 år vedr. de 10,0 mio.
kr. til udskiftning af forbrugerafregningsmålere.

Sarah Bruun løbetid er fastsat således, at de svarer til den
valgte afskrivningsperiode. Anlægsarbejdet forventes afsluttet primo 2018.

**VURDERING**

Varmeforsyningsloven giver kommuner hjemmel
til at give garanti for lån optaget af varmeværker. I henhold til lånebekendtgørelsen
henregnes lånene til kommunens låntagning. Da der er automatisk låneadgang til
de nævnte investeringer, kan Favrskov Kommune stille den ansøgte kommunegaranti
uden fradrag i kommunens låneramme og uden deponering.

Byrådet besluttede i oktober 2015, at der ved
garantistillelse for forsyningsvirksomheder opkræves en årlig garantiprovision
med den tilføjelse, at den årlige garantiprovision nedsættes, hvis en kommende
afklaring af lovgrundlaget giver mulighed for at opkræve en lavere provision.

Job og Økonomi har gennemgået de konkrete anlægsprojekter, Hammel
Fjernvarmes regnskaber og budget, Energitilsynets prisstatistikker for
sammenligning af priser med værker i området og på landsplan og udviklingen af
[adresse] priser de seneste år. Det vurderes på baggrund heraf, at
kommunens risiko ved at give garantien til [adresse] er lav.

[adresse] størrelse afhænger af, hvilken
kreditvurdering virksomheden kan opnå. Virksomheder med en stærk betalingsevne,
som kan opnå en kreditvurdering på A-niveau, skal i henhold til EU’s
statsstøtteregler som minimum opkræves en årlig garantiprovision på mellem 0,40
% og 0,55 %.

Job og Økonomi vurderer på den baggrund, at den årlige
garantiprovision, der opkræves i forbindelse med kommunegarantien på 40,35 mio.
kr., bør udgøre 0,40 % af restgælden på lånene ultimo regnskabsåret. Det foreslås,
at der først opkræves årlig garantiprovision på 0,40 % på den endelige
finansiering, efterhånden som anlægsprojekterne afsluttes.

[adresse] vurderer, at udskiftning af
forbrugsafregningsmålere betyder en stigning i varmeprisen pr. år pr. husstand
på 200 kr. De øvrige investeringer forventes at få begrænset eller ingen
indflydelse på varmeprisen. Job og Økonomi bemærker i den forbindelse at
indtægterne på forbrænding af affald kan svinge meget, hvilket kan påvirke
fjernvarmepriserne. [adresse] priser er lave i sammenligning med
øvrige fjernvarmeselskaber i [adresse] og på landsplan.

Projektet vedrørende etableringen af en
transmissionsledning blev godkendt på møde i Teknik- og Miljøudvalget 11.
januar 2016. Favrskov Kommunes godkendelse af projektforslaget er betinget af:

· At der er opnået tilladelse fra Banedanmark til krydsning af
jernbanen.

· At der er opnået tilladelse fra Naturstyrelsen til, at der må
arbejdes i fredskovområde. Tilladelse er givet. Klagefristen er 4 uger efter
12. februar 2016.

· At der ikke er kommet indsigelser fra de berørte lodsejere i
høringsperioden, som man vil imødekomme.

· At godkendelsen af projektforslaget bortfalder, hvis
gennemførelsen af projektet ikke er påbegyndt senest 3 år efter godkendelsen.

Projektet vedrørende affaldsovnen vurderes af Miljøstyrelsen,
til at kunne indeholdes i de gældende afgørelser for [adresse], og
kræver ligeledes ikke miljøgodkendelse. Projektet vedrørende affaldsovnen er
godkendt i Teknik- og Miljøudvalget 3. marts 2016.

**ØKONOMI**

[adresse] har indhentet tilbud fra KommuneKredit på
byggekreditten. Der ønskes optaget en byggekredit i KommuneKredit med variabel
rente. Renten udgjorde på tidspunktet for tilbuddet 0,05 % p.a.

[adresse] påtager sig en garantiforpligtelse for
byggekredit på 40,35 mio. kr., og efterhånden som de enkelte anlægsarbejder
afsluttes for lån på 40,35 mio. kr. til indfrielse af byggekreditten.

En årlig garantiprovision på 0,40 % af restgælden på lånene
vil det første år medføre en indtægt til Favrskov Kommune på ca. 160.000 kr.
Indtægten vil falde i takt med, at [adresse] afdrager lånene.

[adresse] har indhentet tilbud fra KommuneKredit på
den endelige finansiering. Der ønskes optaget:

· Et fastforrentet aftalelån med løbetid på 20 år vedrørende 4,25
mio. kr. Renten udgjorde på tidspunktet for tilbuddet 1,52 % p.a.

· To fastforrentede aftalelån med løbetid på 15 år vedrørende
henholdsvis 26,1 mio. kr. og 10,0 mio. kr. Renten udgjorde på tidspunktet for
tilbuddet 1,27 % p.a.

**INDSTILLING**

Direktøren for Job og Økonomi indstiller
til Byrådet:

1. At godkende ansøgningen fra [adresse] A.m.b.a.,
idet Favrskov Kommune stiller kommunegaranti for en byggekredit på 40,35 mio.
kr. optaget i KommuneKredit.

2. At godkende ansøgningen om kommunegaranti til konvertering af
byggekreditten til ét 20-årigt fastforrentet aftalelån på 4,25 mio. kr. og to
15-årige fastforrentede aftalelån på henholdsvis 26,1 mio. kr. og 10,0 mio. kr.
optaget i KommuneKredit.

3. At kommunegarantien er betinget af, at projektforslaget kan gennemføres.

4. At der opkræves en årlig garantiprovision af restgælden ultimo
regnskabsåret på 0,4 % på den endelige finansiering.

5. At den
årlige garantiprovision vedrørende lånet nedsættes, hvis en kommende afklaring
af lovgrundlaget giver mulighed for at opkræve en lavere provision.

**BESLUTNING**

***Økonomiudvalget, 15. marts 2016:***

Fraværende:Rolf Danielsen

Indstilles godkendt.

**Bilag**

|  |  |
| --- | --- |
| Ansøgning om kommunegaranti fra [adresse] 08.02.16 | 710-2016-86846 |